作者：刘辰翁
词牌/韵律：金缕曲・贺新郎

paragraphs: 一笑披衣起。
笑昨宵、东风似梦，韩张卢李。
白发红云溪上叟，不记儿孙年齿。
但回首、秦亡汉驶。
苦苦渔郎留不住，约扁舟、后日重来此。
吾已老，尚能俟。
少年未解留人意。
恍出山、红尘吹断，落花流水。
天上玉堂人间改，漫欸乃声千里。
更说似、玄都君子。
闻道酿桃堪为酒，待酿桃、千石成千醉。
春有尽，瓮无底。